Հավելված N2

ՀՀ կառավարության 2024 թվականի

………………….. N ……….-Ն որոշման

**Կ Ա Ր Գ**

**ՈՉ ՀԻՄՆԱԿԱՆ ՇԻՆՈՒԹՅՈՒՆՆԵՐՈՒՄ ԲՆԱԿՎՈՂ ԸՆՏԱՆԻՔՆԵՐԻՆ ՄԵԿ ՍԵՆՅԱԿԱՆՈՑ ԲՆԱԿԱՐԱՆԻ ԱՐԺԵՔԻ ՉԱՓՈՎ ՖԻՆԱՆՍԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ**

1. Սույն կարգով սահմանվում են սույն որոշման 2-րդ կետի 1-ին և 2-րդ ենթակետերի «բ» պարբերություններում նշված ընտանիքներին (այսուհետ՝ շահառու) մեկսենյականոց բնակարանի արժեքի չափով ֆինանսական աջակցության (այսուհետ՝ աջակցություն) տրամադրման հետ կապված հարաբերությունները:

2. Շահառուներին աջակցությունը ցուցաբերվում է միանվագ փոխանցման ձևով, համապատասխան մարզպետի և շահառուների միջև` ՀՀ օրենսդրությամբ սահմանված կարգով` ֆինանսական աջակցություն ստանալու մասին կնքված պայմանագրի հիման վրա:

3. Աջակցության չափը որոշվում է՝ հիմք ընդունելով ՀՀ կառավարության 2022 թվականի հոկետմբերի 13-ի N1601-Ն որոշման 1-ին կետով հաստատված կարգի 10-րդ կետի 4-րդ ենթակետը, 35-րդ կետի 3-րդ ենթակետի «ա» պարբերությունը և ՀՀ կադաստրի կոմիտեի կողմից հրապարակված՝ 2024 թվականի հունվար ամսվա ընթացքում ձևավորված շուկայական միջինացված գնի տվյալները (Գյումրի համայնք՝ 170 200 դրամ, Սպիտակ համայնք` 133 000 դրամ, Ստեփանավան համայնք` 90 000 դրամ).

4. Մարզպետի աշխատակազմի շահառուներին աջակցության տրամադրումն իրականացվում է ոչ ուշ՝ քան 2024 թվականի դեկտեմբերի 20-ը, հետևյալ ընթացակարգով՝

1) շահառուները մարզպետի կողմից գրավոր ծանուցվում են աջակցություն ստանալու մասին,

2) ծանուցումն ստանալուց հետո շահառուները մարզպետին են ներկայացնում դիմում՝ դրան կցելով ընտանիքի անդամների անձը հաստատող և Որոշման հավելվածի 10-րդ կետի 4-րդ ենթակետով նախատեսված կարգավիճակը հիմնավորող փաստաթղթերի պատճենները,

3) դիմումները հաշվառվում են գրանցման մատյանում և դիմում ներկայացրած շահառուները ծանուցվում են մարզպետի հետ աջակցություն ստանալու մասին պայմանագիր կնքելու վերաբերյալ,

4) Ծանուցումն ստանալուց հետո շահառուն մարզպետի հետ կնքում է աջակցություն ստանալու մասին պայմանագիր, որի հիման վրա տրամադրվող աջակցության գումարը փոխանցվում է շահառուի անվամբ բանկում նախօրոք բացված ցպահանջ ավանդային հաշվին:

5. Աջակցության գումարը հանդիսանում է շահառուի և աջակցություն ստանալու մասին պայմանագրում նշված նրա ընտանիքի անդամների հավասար բաժիններով բաժնային սեփականություն:

6. Աջակցությունը տրամադրվում է շահառուի կողմից զբաղեցված ոչ հիմնական շինությունը ՀՀ կառավարության 2022 թվականի հոկետմբերի 13-ի N1601-Ն որոշման 1-ին կետով հաստատված կարգի 10-րդ կետի 4-րդ ենթակետով նախատեսված ժամկետում՝ նույն կարգի 8-րդ կետի համաձայն, ազատելու և քանդելու պայմանով: